
Raziščite princip delovanja indikatorja iztrošenosti baterije (Druacell). Na podlagi meritev poskusite pojasniti princip delovanja te naprave. Če čas dopušča, izdelajte enostaven, povečan model (iz uporov), ki bo nazorno demonstriral  delovanje indikatorja iztrošenosti baterije.

Začetek dela: 

V času, pred začetkom dela v delavnici sami organizirajte vsaj dva sestanka. Na prvem podrobno razpravljajte o nalogi, izberite vodjo skupine in zapisnikarja ter razdelite naloge (v prvi vrsti gre za iskanje dodatnih virov - literatura v knjižnici, brskanje po internetu, iskanje nasvetov strokovnjakov). Na drugem sestanku preglejte zbrano gradivo, razpravljajte o možnih strategijah reševanja naloge in izberite konkurenčne predloge. 

Vodja skupine skrbi, da vsi člani skupine čimbolj enakovredno prispevajo h končnemu rezultatu. Koristno je upoštevati individualne sposobnosti Nekdo je bolj vešč dela s spajkalnikom, drug dela z vrtalnim strojem, tretji ima dobro teoretično znanje fizike - vsak naj dela tisto, za kar se čuti sposobnega, hkrati pa naj poskrbi, da ostalim članom skupine pokaže in razloži svoje delo. Vsak naj se zanima za delo ostalih.

Zapisnikar beleži v dnevnik vse kar je pomembno za dokumentiranje razvoja poskusa. Podrobnosti kot so premer cevi, vrednosti tokov, napetosti pa tudi gradacija uporabljenega brusilnega papirja itd se do naslednjega srečanja pozabijo, vsakakor pa so nepogrešljiva opora nekomu, ki želi ponoviti poskus za vami. 

Nasvet 

Konstrukcija naj bo enostavna, uporabljajte dosegljive materiale in dostopne načine obdelave. Posebej je zaželjena izvirna uporaba sestavnih delov, ki so ceneni in lahko dostopni (tako zasnovan poskus bo zanimiv za širši krog ljudi).



















